《汤子才凌云山用予十四日韵见示且云卫尉顷登》
宋代·晁公溯

卫尉余乐广，昔尝侍蓬莱。
暮年乃去国，持工此徘徊。
时登清音亭，遥见江西来。
凄然载酒地，复送江东回。
崔嵬苍龙阙，白着所仰怀。
宅相实在傍，敬起酌公杯。
公诗不敢忘，永藏十琼瑰。
我惭卫叔宝，继领外行台。
每望凌云山，尚想盖世才。
遗声落岩壑，松风有余哀。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。